[रातीं दे अट्ठ साढे-अट्ठ दा वकत ऐ। कमरे च इक अजीब सुन्न-मसान पेई दी ऐ। इक भेठा दी कुर्सियें मझाटै पेई दी तरपाई पर लैम्प जगै करदी ऐ, जेह्दी लोऐ च किल्ली कन्नै टंगी दी बरांडी, कंधै पर लग्गे दे फोटो ते होर चीजें शा परतीत होंदा ऐ इस घरै दा मता सारा सम्बंध फौजियें कन्नै गै। इस कमरे दा इक दरवाजा अंदरै गी खुलदा ऐ। उस कमरे च न्हेरा ऐ। बाह्रले कमरे च इक भेठा खट्टे पर बैठे दा खड़कसिंह हाम्बियै झारी दे नेचे गी गट्टे कोला ठीक करै करदा ऐ। अंदरले दरवाजे चा राजू झारी दी टोपी गी फूकां दिन्दा कमरे च औंदा ऐ। ओह् टोपी झारी पर टकाइयै दादे दी खट्टै पर गै बेही जन्दा ऐ।